Document ID: 32008D0220

РЕШЕНИЕ НА КОМИСИЯТА
от 12 март 2008 година
за изменение на Решение 2003/135/ЕО във връзка с плановете за ликвидирането на класическата чума по свинете при диви прасета и спешната ваксинация на диви прасета против класическа чума по свинете в някои райони от федералните провинции Rhineland-Palatinate и North Rhine-Westphalia (Германия)
(нотифицирано под номер C(2008) 887)
(само текстовете на немски и френски език са автентични)
(2008/220/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (1), и по-специално член 16, параграф 1 и член 20, параграф 2 от нея,
като има предвид, че:
(1)
Решение 2003/135/ЕО на Комисията от 27 февруари 2003 г. относно одобрението на плановете за ликвидиране на класическа чума по свинете и спешната ваксинация на диви прасета против класическа чума по свинете в Германия във федерални провинции Lower Saxony, North Rhine-Westphalia, Rhineland-Palatinate и Saarland (2) бе прието като една от многото мерки за борба с класическата чума по свинете.
(2)
Германия е информирала Комисията за последното развитие на болестта при дивите прасета в някои райони на федералните провинции Rhineland-Palatinate и North Rhine-Westphalia.
(3)
В посочената информация се твърди, че класическата чума по свинете при диви прасета е ликвидирана в някои райони от посочените федерални провинции. Следователно плановете за ликвидирането на класическата чума по свинете при диви прасета и спешната ваксинация на диви прасета против класическа чума по свинете вече не е необходимо да се прилагат за посочените райони.
(4)
Следователно Решение 2003/135/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2003/135/ЕО се заменя с текста в приложението към настоящото решение.
Член 2
Адресати на настоящото решение са Федерална република Германия и Френската република.
Съставено в Брюксел на 12 март 2008 година.

Labels: 0
18
6